CELEX: E2012J0003
Language: da
Date: 2013-03-20 00:00:00
Title: Domstolens dom af 20. marts 2013 i sag E-3/12 — den norske stat, repræsenteret af arbejdsministeriet, mod Stig Arne Jonsson (Forordning (EØF) nr. 1408/71 — socialsikring for vandrende arbejdstagere — arbejdsløshedsunderstøttelse — bopæl på en anden EØS-stats område — krav om bopæl i den seneste beskæftigelsesstat for at være berettiget til arbejdsløshedsunderstøttelse)

26.9.2013   
            
            
               DA
            
            
               Den Europæiske Unions Tidende
            
            
               C 277/9
            
         DOMSTOLENS DOM
   af 20. marts 2013
   i sag E-3/12
   den norske stat, repræsenteret af arbejdsministeriet, mod Stig Arne Jonsson
   (Forordning (EØF) nr. 1408/71 — socialsikring for vandrende arbejdstagere — arbejdsløshedsunderstøttelse — bopæl på en anden EØS-stats område — krav om bopæl i den seneste beskæftigelsesstat for at være berettiget til arbejdsløshedsunderstøttelse)
   2013/C 277/07
   I sag E-3/12 har Borgarting lagmannsrett (»appelret«) i medfør af artikel 34 i aftalen mellem EFTA-staterne om oprettelse af en tilsynsmyndighed og en domstol indgivet anmodning til Domstolen om en rådgivende udtalelse i sagen den norske stat, repræsenteret af arbejdsministeriet, mod Stig Arne Jonsson om reglerne om arbejdstagernes frie bevægelighed inden for Det Europæiske Økonomiske Samarbejdsområde. Domstolen, sammensat af fungerende præsident, Per Christiansen, og dommerne Páll Hreinsson (refererende dommer) og Martin Ospelt (ad hoc-dommer), afgav dom den 20. marts 2013. Domskonklusionen lyder således:
   
               1)
            
            
               Artikel 71, stk. 1, litra b) i), er til hinder for en national bestemmelse, hvorefter retten til arbejdsløshedsunderstøttelse er betinget af kravet om bopæl i den pågældende EØS-stats. En sådan bestemmelse kan ikke gøres gældende over for de personer, der er omhandlet i artikel 71, stk. 1, litra b) i), i nævnte forordning (EØF) nr. 1408/71.
               
                           a)
                        
                        
                           Det er ikke relevant for besvarelsen af dette spørgsmål, om den arbejdsløse bor i et land tæt på den seneste beskæftigelsesstat.
                        
                     
                           b)
                        
                        
                           Under omstændigheder som sagsøgtes i hovedsagen har det desuden ingen konsekvenser for anvendelsen af artikel 71, stk. 1, litra b) i), at den arbejdsløse registrerer sig som jobsøgende og ansøger om arbejdsløshedsunderstøttelse i sin bopælsstat.